"Odiseja slonova" - izložba u Zoološkom vrtu San Diega
Zoološki vrt u San Diegu, u Kaliforniji, jedan je od najvećih i najpopularnijih u svijetu, poznat po zalaganju za spašavanje ugroženih 
Afričkim slonovima u divljini prijete ili lovokradice koji unovčavaju njihove bjelokosne kljove ili zemljoradnici koji sade urod na zemlji koja je nekad bila njihov habitat. No, isti ti slonovi dobili su i jedan ugodniji okoliš. Naime - ovdje, u zoološkom vrtu San Diega, nalaze se u okolini koja nalikuje njihovom prirodnom staništu, zajedno s ogromnim bazenom od 520 tisuća litara vode. Glasnogovornik zoološkog vrta Rick Schwartz kaže da ova izložba, u koju je uloženo 45 milijuna dolara, pruža dodatnu dimenziju uobičajenim zoološkim izložbama. Radi se o elementu vremena. Replika katranske jame ispunjena kostima životinja ilustrira način na koji znanstvenici saznaju podatke o prošlosti ove regije. Te fosilne iskopine su, kaže Rick Schwartz, imitacije fosila koji su pronađeni ovdje u San Diegu i u Hemetu pored Los Angelesa, te u drugim dijelovima južne Kalifornije i na jugozapadu Amerike. Izložba Odiseja slonova postavila je prave, žive životinje blizu kipova i slika drevnih vrsta. “Odiseju,” koja se proteže na površini od tri hektara, projektirao je arhitekt Steve Fobes. Posjetitelji se mogu približiti životinjama i promatrati njihovo ponašanje s čuvarima. Inače, zoološki vrt u San Diegu surađuje s organizacijom Slonovi bez granica iz Botswane na projektima za spašavanje staništa slonova diljem Afrike. Djelatnici ovog zoološkog vrta kažu da se glavni dio njihove misije odnosi na zaštitu nekih od najvećih životinja na zemlji, te na edukaciju javnosti o njihovom postojanju, bas kao što su to učinili ovom izložbom.